text:
- cri
                                          udskrift
                                              af
                          sø- & handelsrettens dombog
                                        ____________
                                            dom
afsagt den 9. januar 2015
v-5-14
                                   g-star raw c.v.
                                   (advokat søren danelund reipurth)
                                   mod
                                   fashion brands inc. a/s
                                   (tidl. laniel a/s)
                                   (advokat lauge fastrup)
indledning
denne sag vedrører spørgsmålet om, hvorvidt fashion brands inc. a/s (tidl. laniel a/s og i
det følgende: laniel) har krænket g-star raw c.v.’s (herefter g-star) rettigheder efter vare-
mærkeloven og markedsføringsloven ved markedsføring af bukser.
påstande
g-star har nedlagt følgende påstande:
påstand 1
                                              -2-
det forbydes laniel at producere, markedsføre, importere, eksportere, sælge eller på anden
måde distribuere calgary buksen (som vist i bilag 23), mexico buksen (som vist i bilag 24) og
ashton buksen (som vist i bilag 25), herunder i fysiske butikker og på internettet.
påstand 2
principalt
det forbydes laniel at producere, markedsføre, importere, eksportere, sælge eller på anden
måde distribuere bukser, hvori indgår arc designet (som vist i bilag 1 og 2), herunder i fysi-
ske butikker og på internettet.
subsidiært
det forbydes laniel at producere, markedsføre, importere, eksportere, sælge eller på anden
måde distribuere arc designet (som vist i bilag 1 og 2), herunder i fysiske butikker og på in-
ternettet.
påstand 3
det forbydes laniel at gøre erhvervsmæssig brug af mærkerne worker raw, zack
raw, parker raw, luke raw, scotty raw, fargo raw og fargo elwood for
‛beklædningsgenstande‛, herunder som led i markedsføringen af ‛beklædningsgenstande‛
og som produktnavn for ‛beklædningsgenstande‛.
påstand 4
principalt
det forbydes laniel at gøre erhvervsmæssig brug af raw (ord), g-star raw (ord) og
elwood (ord) eller mærker, som er forvekslelige med raw (ord), g-star raw (ord) og
elwood (ord), for ‛beklædningsgenstande‛, herunder som led i markedsføringen af ‛be-
klædningsgenstande‛ og som produktnavn for ‛beklædningsgenstande.‛
subsidiært
                                                -3-
det forbydes laniel at gøre erhvervsmæssig brug af raw, g-star og elwood for ‛be-
klædningsgenstande‛, herunder som led i markedsføringen af ‛beklædningsgenstande‛ og
som produktnavn for ‛beklædningsgenstande‛.
påstand 5
laniel skal tilbagekalde alle tilbageværende eksemplarer af calgary buksen (som vist i bilag
23), mexico buksen (som vist i bilag 24) og ashton buksen (som vist i bilag 25) fra handelen
og tilintetgøre disse.
påstand 6
laniel skal endeligt fjerne alle tilbageværende beklædningsgenstande bærende mærkerne
worker raw, zack raw, parker raw, luke raw, scotty raw, fargo raw
og fargo elwood fra handelen og tilintetgøre disse.
påstand 7
laniel dømmes til at betale 855.112,50 kr. til g-star med tillæg af procesrente af 200.000 kr.
fra sagens anlæg den 17. januar 2014 og af 655.112,50 kr. fra indleveringen af processkrift i
den 9. juli 2014.
laniel har overfor påstand 2, 4 og 6 principalt påstået afvisning, subsidiært frifindelse.
over for de øvrige påstande har laniel påstået frifindelse.
oplysningerne i sagen
parterne
g-star har siden 1989 designet, produceret, markedsført og solgt beklædningsgenstande un-
der en række varemærker, herunder blandt andet varemærkerne raw, g-star raw og
elwood. selskabet har hovedkontor i holland og har etableret sig i mere end 20 lande.
                                                -4-
laniel er en dansk tøjvirksomhed stiftet i 1982. laniel beskæftiger sig med design og produk-
tion af beklædning, som sælges til detailbutikker. selskabet har efter denne sags anlæg taget
sit tidligere binavn, fashion brands inc. a/s som hovednavn. laniel markedsfører blandt
andet mærkerne id denim og super ego.
g-stars mærker
g-star er indehaver af en lang række varemærkeregistreringer, herunder varemærkerne
raw, g-star raw og elwood, som bl.a. er registreret som følger:
elwood (w) er registreret som ef-varemærker i klasse 25 for bl.a. beklædning med priori-
tet fra 11. juli 1997.
raw (w) er registreret som ef-varemærke i klasse 3, 25 og 35 for bl.a. beklædning med prio-
ritet fra 24. november 2005. af udskrift fra ohims register fremgår det, at der har verseret en
sag om ugyldighed, som blev afvist af ohim den 29. november 2011.
        raw (w) er endvidere registreret som internationalt varemærke den 27. juni 2012 og
designeret til danmark under registreringsnummer mp 1131972. registreringen omfatter
bl.a. beklædning i klasse 25. af brev af 13. juni 2013 til g-stars varemærkeagent fremgår det,
at patent- og varemærkestyrelsen ikke har fundet nogen absolutte registreringshindringer
for designeringen. i brev af 6. januar 2014 fra patent- og varemærkestyrelsen til wipo frem-
går det, at indsigelsesperioden er udløbet uden at der er indkommet indsigelser mod desig-
nering til danmark, og at registreringen herefter er endelig.
g-star raw (w) er registreret som internationalt varemærke den 27. juni 2012 og designe-
ret til danmark under registreringsnummer mp 1132005. registreringen omfatter bl.a. be-
klædning i klasse 25.
g-stars brug af mærkerne
af en udskrift fra g-stars hjemmeside dateret 7. november 2013, fremgår det blandt andet:
        ‛…
        about g-star raw
        g-star raw denim
                                                     -5-
       …
       this single-minded approach has led to many denim ‘firsts’: the introduction of ‘luxury denim
       for the streets,’ by fusing high-level craftsmanship with street level edge to create a new denim
       sector; the positioning of raw, untreated denim as a wearable and desirable material…‛
af en udskrift fra hjemmesiden om g-stars nyheder dateret samme dag, fremgår teksten
‚the art of raw‛.
       af en udateret udskrift fra g-stars hjemmeside fremgår 181 jeans med billede, en kort
beskrivelse og en pris. de to første linjer af beskrivelsen er med fed skrift og den tredje og
sidste linje er med almindelig skrift. til eksempel:
       ‛davin 3d loose                   davin 3d loose           5620 3d low
       tapered                           tapered                  tapered
       raw                               dark aged                3d raw
       raw essentials
       tail peacoat
       raw‛
af udskrift fra samme hjemmeside fremgår det, at der fremkommer 573 resultater på søge-
ordet raw.
laniels brug af raw og elwood
laniel er indehaver af hjemmesiden id-denim.dk. af udskrift fra hjemmesiden dateret 6. maj
2013 fremgår det blandt andet:
       ‛…
       story
       the mission of danish brand id denim is based on a love of making raw and authentic jeans
       wear….‛
af udskrifter dateret 25. juli og 27. november 2013 fremgår laniels kollektion af jeans. nav-
nene på de enkelte jeans består af to eller flere ord, hvor det første ord står skrevet med brun-
lig skrift og de efterfølgende ord med sort. navnene omfatter blandt andre: ‛parker raw,
parker greyrock, parker blackpool, zack raw, zack black coated,
zack toronto, zack black, fargo raw, fargo mexico, fargo elwood,
fargo twill, fargo used worker, worker raw, scotty raw, scotty yale,
scotty mexico, scotty twill, luke raw, jason salvador og troy prince-
ton‛.
                                                 -6-
       et klik på produktnavnet, for eksempel worker raw, viser et billede af bukserne og
en label med teksten: ‛worker. regular fit. regular rice. banana leg.‛
       der har i relation til spørgsmålet om varemærkekrænkelse været forevist 5 par bukser,
som alle er af mærket id denim. alle bukserne bærer navnet id denim på knapper, læder-
lapper og på kanvasmærker. 4 af disse bukser er forsynet med et papskilt bagpå, og alle har
et løsthængende papskilt foran.
       et par bukser bærer navnet ‛worker ‛på skiltet bagpå og teksten ‛stylename:
worker… quality: raw...‛ på skiltet foran.
       et par bukser bærer navnet ‛luke‛ på skiltet bagpå og teksten ‛stylename: luke…
quality: raw...‛ på skiltet foran.
       et par bukser bærer navnet ‛zack‛ på skiltet bagpå og teksten ‛stylename: zack…
quality: raw…‛ på skiltet foran.
       et par bukser bærer navnet ‛scotty‛ på skiltet bagpå og teksten ‛stylename: scot-
ty… quality: raw...‛ på skiltet foran.
       et par bukser har ikke skilt bagpå, men på skiltet foran fremgår teksten ‛stylename:
fargo… quality: elwood...‛.
tredjemands hjemmesider og brug af ”raw”
der er fremlagt udskrifter af en række hjemmesider, der illustrerer brugen af ‛raw‛ og ‛rå‛.
hjemmesiderne omfatter den blå avis, producenter og modeblogs. der er på hjemmesider-
ne blandt andet anvendt udtryk som: ‛rå sommer‛, ‛de rå denim jeans‛ og ‛rå denim atti-
tude‛ samt ‛raw denim‛ og ‛raw jeans‛.
       der er fremlagt et antal udskrifter af søgeresultater fra google, der alle omfatter ordet
‛raw‛. ved søgning på ‛jack and jones raw‛ fremkommer ca. 3,8 mio. resultater, herunder
hjemmesider der omtaler ‛raw polo‛ og ‛raw sweat‛. en søgning på ‛levi 514 raw denim‛
viser ca. 27.300 resultater, herunder ‛5 raw denim under $100‛, ‛are my levis 514 raw de-
nim‛ og ‛levi’s 514 slim straight raw headbanger rigid‛. en søgning på ‛diesel raw de-
nim‛ giver ca. 1,5 mio. resultater, herunder ‛diesel archives – rawrdenim.com‛ og ‛are
these diesel jeans actually raw denim jeans? – denim blog‛.
       af patentskrift us 5,749,923 om en metode til blegning af denim tekstil fremgår omtale
af ‛raw denim garments‛, ‛raw material‛ og ‛raw fabric‛.
                                                 -7-
       i en artikel ‛you’ll never have to wash these jeans in your life‛ i inquirer lifestyle fra
27. juli 2012 forklarer chefdesigner hos g-star pierre morisset om ideen bag og designet af
elwood bukserne. han oplyser, at g-star først var tilbageholdende med at producere buk-
serne, men at der siden er solgt 13 million par bukser. i artiklen omtales desuden raw denim,
som råt denimstof, der efter indfarvning ikke behandles yderligere, hvilket giver forbrugeren
mulighed for at give stoffet personligt slid gennem brug.
tredjemands brug af elwood
der er fremlagt et antal udskrifter af hjemmesider, der illustrerer brugen af elwood, blandt
andet: ‛the european elwood team‛, ‛elwood since 1996 denims & co‛, ‛elwood
clothing collection‛.
       der er desuden fremlagt udskrift af 18. marts 2014 fra hjemmesiden elwood.com.au,
hvoraf det fremgår, at elwood kun leverer til australien og new zealand.
markedsføringstvisten
g-stars arc-design
der er fremlagt kopi af papirstykker, der ifølge g-star har været anvendt som skabelon til
bukserne med arc-design. der er ligeledes fremlagt kopi af stofstykker, der ifølge g-star er
udarbejdet i forbindelse med udviklingen af bukserne. skabelonerne og stofstykkerne har
været forevist under sagen.
       til illustration af arc-designet har g-star fremlagt bilag 1, benævnt arc loose 2027, og
bilag 2, benævnt arc loose 3611:
bukserne har været forevist under sagen.
                                                -8-
de foreviste bukser med arc-designet er karakteriseret ved, at hvert bukseben er syet af 3
stykker stof, hvoraf det ene er et smalt buet stykke, som er syet sammen med de to andre
stykker ca. 5 cm fra skridtsømmen. stofstykkerne er endvidere skåret på en måde, så bukse-
benene får en hjulbenet facon samtidig med, at buksesømmen snor sig rundt om benet i en
skrueeffekt. på buksebenenes forstykker er der et indsnit over knæet, som går fra indersøm-
men og ca. 10 cm skråt ned.
      i g-stars’ lookbook for forår og sommer 2013 er der gengivet flere busker, der er be-
nævnt arc, arc-slim, arc 3d.
laniels bukser
billede af calgary buksen er fremlagt som bilag 23:
bukserne har været forevist under sagen. bukserne bærer mærket super ego på knapper-
ne, herunder også i gylpen. desuden fremgår mærket super ego inde i bukserne trykt på
canvas og på to læderlapper på bagsiden.
      på bukserne er der påhæftet et papskilt på bagsiden. af dette skilt fremgår teksten:
‛lock. loose tapered fit. high rice. twisted leg. w29 l32.‛
      på forsiden hænger et løst papskilt. af dette skilts forside fremgår teksten ‛super
ego denim‛. på bagsiden af skiltet er et klistermærke med teksten:
      ‛style no.: 59012-01
      style name: lock
      loose tapered fit-high rice-twisted leg
      quality: calgary
      wash: h36
      size: 29/32‛
                                               -9-
billede af mexico buksen er fremlagt som bilag 24:
bukserne har været forevist under sagen. bukserne bærer mærket id denim på knapperne,
herunder også i gylpen. desuden fremgår teksten ‛id denim‛ inde i bukserne trykt blandt
andet på canvas og på en læderlap på bagsiden.
      på bukserne er der påhæftet et papskilt på bagsiden. af dette skilt fremgår teksten:
‛fargo. loose tapered fit. high rice. twisted leg. www.id-denim.dk. id denim.‛
      på forsiden hænger et løst papskilt. af dette skilts forside fremgår teksten ‛id de-
nim‛. på bagsiden af skiltet er et klistermærke med teksten:
      ‛style no.: 79703-02
      style name: fargo
      loose tapered fit-high rice-twisted leg
      quality: mexico
      wash: f40
      size: 30/34‛
billede af ashton buksen er fremlagt som bilag 25:
                                                - 10 -
bukserne har været forevist under sagen. bukserne bærer mærket id denim på knapperne,
herunder også i gylpen. desuden fremgår teksten ‛id denim‛ inde i bukserne trykt direkte
i bukselinningen og på en læderlap på bagsiden.
      på bukserne er der påhæftet et papskilt på bagsiden. af dette skilt fremgår teksten:
‛fargo. loose tapered fit. high rice. twisted leg. denim fabric. original denim 77‛
      på forsiden hænger et løst papskilt. af dette skilts forside fremgår teksten ‛original
denim 77‛. på bagsiden af skiltet er et klistermærke med teksten:
      ‛style no.: 79686-01
      style name: fargo
      loose tapered fit-high rice-twisted leg
      quality: ashton
      wash: h59
      size: 32/32‛
de ovenfor beskrevne elementer fra g-stars arc-design bukser genfindes i laniels tre buk-
semodeller, idet det tredje stofstykke dog er syet sammen med de to andre stykker ca. 3 cm
fra skridtsømmen.
      der er en række forskelle på g-stars og laniels bukser med hensyn til bl.a. stikninger-
nes trådfarve og udformning af baglommer. en detaljeret gennemgang af forskellene frem-
går af forklaringen fra merete kjeldsen-starcke gengivet nedenfor.
revisorerklæring
laniel har fremlagt erklæring af 12. oktober 2014 underskrevet af statsautoriseret revisor stig
r. enevoldsen. af erklæringen fremgår det, at revisor har kontrolleret indkøb, salg og lager
for så vidt angår en række af laniels bukser:
      ‛…
        dessin                            indkøbs-    antal indkøb           salg/   lager pr.
                                          bilag                            afgang      7/10-14
        79685 fargo calgary               …                      1836        1827            9
        79686 fargo ashton                …                      1934        1934            0
        79701 worker raw                  …                       298         298            0
        79703 fargo mexico                …                      2413        2413            0
        79708 parker raw                  …                       756         756            0
                                                - 11 -
       79711 zack raw                      …                     4511          3419        1092
       79714 luke raw                      …                     1021          1020           1
       79716 fargo el paso/el-wood         …                     1867          1581         286
       79723 scotty raw                    …                     5786          5002         780
       79727 fargo raw                     …                     1367           842         525
      …‛
forklaringer
charlotte wittkampf har forklaret, at hun har været ansat hos g-star i 3 år. hun har blandt
andet ansvaret for håndtering af selskabets immaterielle rettigheder og for håndhævelse af
disse rettigheder.
      g-star er stiftet i 1989 af den administrerende direktør. i 1994 blev g-star mærket
lanceret. i dag er selskabet aktivt i mere end 70 lande, og har siden 1997 været i danmark.
der er 6.000 butikker, der forhandler deres produkter, heraf er 365 mono-brand butikker.
      raw og g-star raw blev introduceret i 1996 som varemærker, samtidig med at man
begyndte at producere bukser m.v. i raw denim. det var en del af strategien, at mens andre
mærker fokuserede på det traditionelle, skulle g-star fokusere på design og high-end pro-
dukter. i 1996 lancerede g-star de første 3d bukser under mærket elwood. arc-designet
er på en måde anden generation af 3d bukserne. arc-designet blev introduceret i 2008.
      g-star er et innovativt mærke. hos g-star bliver design opfattet på samme måde som
for eksempel arkitektur. der er ansat teknikere og industrielle designere, som bliver anset
som en slags arkitekter i denim.
      g-stars designs og varemærker bliver ofte kopieret og efterlignet, sådan som det for-
mentlig er tilfældet med alle store mærker. g-star er imidlertid kendt for at håndhæve sine
rettigheder. det er vigtigt at beskytte mærkerne. den samlede varemærkeportefølje udgør
omtrent 2.000 mærker. det er forskelligt, hvor mange mærker der er registreret i hvert enkelt
land.
      nærværende sag er ikke den eneste sag, der verserer vedrørende arc-designet. det
normale udfald af tvisterne er, at der indgås fortrolige forlig. de fleste sager vedrører el-
                                                - 12 -
wood og arc-designet. det kan skyldes, at disse er specielle for g-star og derfor er attrak-
tive at kopiere.
      raw (w) er registreret som varemærke i hele verden og er ikke beskrivende. raw de-
nim er derimod beskrivende for råt ubehandlet denim stof. raw denim er farvet, men ikke
vasket. det giver en speciel struktur, der ikke umiddelbart opfattes som tiltrækkende, da det
er den efterfølgende vask, der gør stoffet blødt. når man bærer bukser i raw denim, vil far-
ven i stoffet efterhånden falme de steder, hvor der er mest slid, og bukserne bliver formet ef-
ter den, som har dem på.
      g-star markedsfører to hovedkollektioner hvert år med hver sin marketingskampagne.
der er tale om store kampagner, der omfatter shows og messer. g-star anvender også inter-
nettet og sociale medier. til reklamer anvendes kendte mennesker og kendte fotografer. g-
star markedsfører sig også i samarbejde med andre firmaer, fx leica og land rover. det
samlede aktuelle markedsføringsbudget er fortroligt, men i 2011 blev der anvendt ca. 25 mio.
eur.
      arc-designet blev skabt i 2008. i første omgang med en forsigtig lancering i nogle få bu-
tikker. g-star ville teste markedets respons. i juni 2010 blev arc-designet markedsført meget
kraftigt i forbindelse med en messe. arc-designet blev præsenteret som efterfølgeren til el-
wood bukserne. arc-designet har siden været en succes, og der var ved udgangen af 2012
solgt mere end 2 mio. par bukser. til sammenligning havde g-star på samme tidspunkt solgt
ca. 13 mio. par elwood bukser, hvilket betyder, at det er den jeans-model, som er solgt i
næst flest eksemplarer nogensinde. det mest sælgende par er levi’s model 501.
      det karakteristiske ved arc-designet er 3d designet med bukseben, der snor sig rundt
om benet som en skrue. alle g-stars busker med arc-designet har dette tilfælles. hun ved
ikke, hvor mange forskellige busker der findes med arc-designet, men de findes i forskellige
versioner, materialer, trim og vaske. forskellen mellem elwood og arc-designet er, at
elwood er en 3d buks med en vandret søm på bagsiden af knæet, mens arc-designet har
lodrette sømme, hvilket giver skrueeffekten som supplement til 3d effekten. det er to helt
forskellige udførelsesformer. g-star har ingen rettigheder til 3d jeans som sådan.
      g-star blev første gang opmærksomme på laniels efterligninger i april 2013, hvor der
blev foretaget prøvekøb online.
                                                 - 13 -
        g-star har indgået en samarbejdsaftale med elwood clothing, som betyder, at begge
virksomheder må benytte elwood varemærket.
niels erik kjeldsen-starcke har forklaret, at han har været administrerende direktør i laniel
siden 2005. han startede i virksomheden i 1991 som sælger. han er i dag hovedaktionær
sammen med sin hustru. laniel er startet i 1975 i thisted. i 2012 flyttede virksomheden til
nibe og har siden skiftet navn til fashion brands inc.
        han har kendt udtrykket ‛raw‛ langt tilbage. ‛raw‛ har altid været brugt til at beskri-
ve en rå metervare. laniels bukser har navne, der består af et navn efterfulgt af en beskrivel-
se af den anvendte vask. de bukser, som bærer beskrivelsen ‛raw‛, er rå og ubehandlede.
for eksempel er zack raw en slim buks i rå/ubehandlet denim og zack black en buks i sort
denim. navnesystemet er simpelt og nemt. elwood er anvendt som tilnavn for en vask. de
anvender ofte navne på byer og lande for de forskellige vaske, fx mexico, elwood og spring-
field, hvor mexico er tilnavnet på en lys buks. de har anvendt elwood navnet til en enkelt
buks. de har ikke tænkt på g-star elwood ved navngivningen.
        laniels kunder er for 90 % vedkommende detailbutikker i danmark. de sælger også
lidt til norge, sverige og tyskland. deres kunder kender også udtrykket ‛raw‛ og ved, at
hvis de bestiller ‛raw‛, får de en buks i rå, ubehandlet metervare. kunderne tænker ikke på
g-star, når de bestiller ‛raw‛. tøjbranchen er meget international, og derfor anvendes ‛rå‛
og ‛raw‛ i flæng. laniel har aldrig anvendt ‛raw‛ som enkeltstående navn, men altid i
sammenhæng til at beskrive en vask.
        laniel har 3 designere og 2 konstruktører ansat. de holder sig orienteret om udviklin-
gen i modetrenden i danmark og i europa, både på gaden og på messer. de har desuden ad-
gang til et style-site og indkøber tøj fra andre producenter til inspiration for fremtidige kol-
lektioner. de kan godt finde på at købe 5-8 forskellige blå busker for at finde den rigtige blå
farve. laniel har aldrig indkøbt eller modtaget prøver på g-stars arc-design bukser. han fik
tilsendt to par som led i denne sag og har derfor kunnet sammenligne med deres egne bu-
sker.
        designprocessen er normalt sådan, at designerne indhenter inspiration og derefter dis-
kuterer designet. der bliver sendt en skitse af modellerne til østen. i østen produceres der et
forlæg, som sendes tilbage til laniel i nibe. dette forlæg tilrettes i nibe og sættes i produkti-
                                                  - 14 -
on i østen. det er ikke sket, at producenten i østen af egen drift har sendt et forslag til et de-
sign til laniel.
       de følger trenden i branchen, også for så vidt angår jeans. i nogle år var trenden, at
jeans skulle være baggy eller twisted. nu er trenden, at jeans skal være slim i en klassisk ud-
formning med 5 lommer. laniel kommer ikke til at producere flere bukser med twisted ben
foreløbig, da den mode er slut.
       der er aldrig nogen, der har sagt, at laniels bukser ligner g-stars busker. han mener
slet ikke, at laniel er i konkurrence med g-star. deres kunder er forskellige og har forskellig
stil. laniels stil er helt sin egen. de har enkle modeller, og det som ændres, er typisk vasken.
der er designelementer, der er specielle for laniel, for eksempel er gylpen altid skåret ud.
det er rigtigt, at både g-stars model 3611 og laniels fargo mexico har twisted bukseben,
men der er utroligt mange forskelle i detaljerne på bukserne.
       laniels markedsføringsomkostninger ligger på mellem en halv og en hel million kr. pr.
år. bukserne sælges ofte af detailbutikkerne til 699 eller 799 kr. laniels salgspris er på 280-
320 kr. pr. par.
rixt van der tol har forklaret, at hun siden 2005 har været ansat som designer hos g-star.
hun er uddannet modedesigner og har tidligere arbejdet med couture.
       hos g-star arbejder hun med at udvikle nye former til tøjet og fremstille mønstre. hun
arbejder med de store linjer. placering af for eksempel nitter og lommer foretages først senere
i processen.
       hun har skrevet en bog om de teknikker, der kan anvendes til at forme stofstykker på
modeller. hun underviser også i brugen af disse teknikker, der er forskellige fra den måde,
der normalt designes tøj på. hun bruger flere af teknikkerne i sit arbejde for g-star.
       normalt starter en designproces med inspiration fra et billede eller en tegning og ud
fra et basismønster. inspirationen til arc-designet kom derimod fra pierre morisset. han
sagde, at han gerne ville have et par herrejeans, som var ‛messy‛. bukserne skulle se ud som
om, bæreren af bukserne netop var steget ned fra en hesteryg og havde haft de samme buk-
ser på i flere uger. pierre morisset lavede nogle bevægelser med sine hænder omkring sine
ben for at illustrere, hvordan han forestillede sig bukserne. de havde haft elwood bukser-
ne i flere år. de nye bukser skulle være anderledes.
                                                - 15 -
       hun legede med formen i designprocessen. på papirmønstrene kan man se, hvordan
hun har arbejdet med at lave indsnit og folder, og at buksebenet får en buet form og indad-
gående kurver. hun havde startet med et buksemønster med lige ben. disse stykker fik først
et western cut. derefter skilte hun papirmønstret ad og skar stykker af. dette gentog hun et
par gange. desuden skar hun mønstret til bukserne således, at buksebenene hver bestod af 3
stykker, hvoraf to af stykkerne buede på hver sin måde. det gav mere afrunding i benet.
hun lavede derefter et indsnit ved knæet, for at knæet skulle træde mere frem. papirstyk-
kerne blev brugt som skabelon til de stofstykker, som der blev syet et par testbukser af.
pierre morriset kom ind og så oplægget og var straks vild med designet. han sagde, at det
var specielt, og at det ikke bare var 3d, men at det var 5d. 5d findes naturligvis ikke. hun
rettede mere til omkring knæet, og skabelonerne blev sendt til en afdeling, der placerede
lommer, nitter og andet. hun har derfor kun arbejdet med det grundlæggende basisdesign.
arc-designet indgår i en række af g-stars bukser. der bruges lidt forskellige mønstre. alle
bukser med arc-design har den samme basisform og har bukseben, som er syet af 3 stykker
stof. det er ikke så relevant, om der er 1 cm mere eller mindre forskellige steder på bukserne.
       et western cut er buet, men fladt, og hvert bukseben er syet af 2 stykker stof. 3d effek-
ten kommer frem ved at indsætte det tredje, buede stykke stof i buksebenene og lave indsnit
ved knæene. dette indebærer blandt andet, at bukserne ikke kan foldes, så de ligger fladt.
levi’s twisted jeans har bukseben, som er syet af to stykker stof, som er klippet på en måde,
så sømmen snor sig rundt om benet. levi’s bukser skruer ikke på samme måde som arc-
designet og har ikke 3d-effekten. den teknik, som er anvendt i arc-designet, er ikke omtalt i
hendes bog, og hun underviser heller ikke i denne teknik.
       forevist laniels bukser forklarede hun, at bukserne er lavet på helt samme måde som
g-stars busker med arc-designet. bukserne har det 3. stykke stof, og de er syet sammen på
samme måde. hun vil sige, at selvom der er små variationer i placeringen af lommer, nitter
med videre, giver bukserne indtryk af at være i produktfamilie med g-stars bukser.
       3d effekten er speciel for g-star. det giver et slidt, sejt look. g-star begyndte med 3d-
effekt i elwood bukserne. g-star har ikke eneret på 3d-effekten.
merete kjeldsen-starcke har forklaret, at hun er medejer af laniel. hun er uddannet dame-
skrædder i 2001og har desuden uddannet sig som modelkonstruktør i tyskland og har også
                                                 - 16 -
arbejdet i tyskland. hun blev ansat i laniel i 2006. hos laniel er der 3 designere og 2 kon-
struktører. hun er chefdesigner.
       forevist de i sagen omhandlede bukser forklarede hun, at der er en række forskelle på
laniels bukser og g-stars bukser.
       laniels bukser med navnet fargo mexico og fargo ashton er samme model, men i for-
skellig farve. bukserne har forskellige vaske, således at mexico er lys og ashton er mørk.
disse vaske går igen i flere andre modeller. hvis der sammenlignes med g-star loose 3611,
kan hun konstatere, at g-star bukserne er mere løst vævet og har en anden farvenuance. i
fargo buksen er der skratch på lårene, mens der i g-star er huller. trådfarven er blå og grå
hos laniel men hvid og gullig hos g-star. stropperne til bæltet sidder ens, men er af forskel-
lig bredde og med forskellige sømme. laniels gylp er altid skåret ud og er her med knapper,
mens gylpen hos g-star ikke er skåret ud og er med lynlås. laniel har også altid sit logo i
knappen. ved møntlommen er der læderbadge på laniels busker, men et print hos g-star.
g-star har også én stikning under lommen, mens laniel har to. laniel har desuden en
vandret syning i lommespejlet.
       på bagsiden af bukserne ses lommerne, der på laniels bukser af mærket id denim
stort set altid har samme form og samme buede skæring og stikning på lommen. laniels
bukser har også en ekstra møntlomme ved baglommen. skiltet på g-stars bukser er af metal,
hvor det på laniels er af læder. snittet på bærestykket bag på bukserne er også forskelligt,
hvilket giver en væsentlig forskellig pasform. inde i bukserne bruger laniel en kanvaslabel
med navn, mens g-stars navn er vævet direkte i bukserne. en sammenligning af målene på
bukser af samme størrelse viser, at der er forskel på de to par på en lang række punkter. en-
delig kan det tydeligt ses, at buksebenet begynder at dreje længere nede på laniels bukser i
forhold til g-stars bukser.
       om designprocessen forklarede hun, at laniel hverken har indkøbt et par g-star buk-
ser som inspiration eller har fået tilsendt et eksemplar fra østen. i laniel foregår designet i
teams. i teams gennemgås style-site, forecasts, modeshows, farver og snit. style-sitet er et
abonnementsprodukt, der viser skitser, tegninger, billeder fra modeshows, billeder fra gaden
og meget andet. der er vist billeder fra alle mulige producenter, herunder også g-star, levi’s
og laniel. de kan også finde inspiration i modebiblioteket, ved rejser til storbyer i europa el-
ler ved blot at gå på gaden og i butikker. når der er samlet inspiration, udarbejdes der skit-
                                                   - 17 -
ser. herefter finder de ud af, hvad de ønsker sig og laver en arbejdstegning. konstruktørerne
laver et mønster ud fra en fast grundform. mønsteret bliver sendt til deres samarbejdspart-
ner i østen. de får herefter et udkast, førstegangsprøven, tilbage fra østen. prøven tilrettes
inden den igen sendes til østen til produktion. de mønstre, som har været anvendt i de-
signprocessen, findes stadig. hun ved ikke, hvorfor disse mønstre ikke er fremlagt under sa-
gen. arbejdet med at lave twistet i bukserne tog lidt længere tid end normalt. der blev lagt
snit, klippet og klisteret. sådan foregår det nok alle steder.
       adspurgt om fordelen ved at buksebenet drejer, forklarede hun, at bukserne smyger
sig om benet. det snoede er på ingen måde nyt. det ses på bukser, på handsker, nederdele,
kjoler, ærmer med mere. hun har aldrig hørt om nogen, der har forvekslet laniels bukser
med g-stars. twistede bukser har også været kendt længe, for eksempel levi’s twisted.
       det er rigtigt, at laniel har brugt betegnelsen ‛raw‛ til nogle af bukserne. det har ikke
været meningen at genere g-star. ‛raw‛ er blevet brugt som betegnelse for en ubehandlet
metervare. deres kunder og samarbejdspartnere bruger samme betegnelse. i udlandet bru-
ges betegnelsen også. laniel har vel omkring 10 vaske, der går igen i forskellige buksemodel-
ler. mexico og ashton har været brugt længe. det samme har raw. laniel udvikler ikke en
ny vask til hver kollektion.
       laniel deltager på messer to gange om året dels i bella centeret og dels i berlin. laniel
har også haft de i sagen omhandlede bukser med på disse messer.
parternes synspunkter
for g-star er der i det væsentligste procederet i overensstemmelse med påstandsdokumen-
tet, hvoraf fremgår:
       ‛…
       vedrørende laniels formalitetsindsigelser
       det bestrides, at g-stars påstand 2 er formuleret på en sådan måde, at den bør afvises.
       det fastholdes, at 3d arc designet er så udførligt beskrevet under nærværende retssag, at på-
       stand 2 dermed er tilstrækkeligt klar til, at påstanden kan danne grundlag for en dom til for-
       bud, hvis overtrædelse er sanktioneret med straf.
       det bestrides, at g-stars principale påstand 4 er formuleret på en sådan måde, at påstanden bør
       afvises.
       det gøres gældende, at påstand 4 er formuleret i nøje overensstemmelse med ordlyden af va-
       remærkelovens § 4, stk. 1, samt retspraksis inden for det varemærkeretlige område.
                                              - 18 -
det bestrides, at påstand 6 skal afvises, idet påstanden er formuleret i nøje overensstemmelse
med ordlyden af varemærkelovens § 44, stk. 1 samt retspraksis.
vedrørende markedsføringen af calgary buksen, mexico buksen og ashton buksen
g-stars innovative og nytænkende arc design skilte sig ud fra tidens trend på frembringelses-
tidspunktet, og allerede derfor nyder arc designet og arc buksen, inklusiv arc loose 2027 og
arc loose 3611, udvidet beskyttelse mod efterligninger og kopier i henhold til markedsførings-
lovens § 1.
g-star har igennem årene markedsført arc designet og arc buksen intensivt i danmark, hvor-
ved arc designet og arc buksen, inklusiv arc loose 2027 og arc loose 3611, under alle om-
stændigheder nyder udvidet beskyttelse mod efterligninger og kopier i henhold til markedsfø-
ringslovens § 1.
calgary buksen, mexico buksen og ashton buksen udgør krænkelser af g-stars rettigheder ef-
ter markedsføringslovens § 1 til såvel arc designet som arc buksen, herunder især arc loose
2027 og arc loose 3611.
calgary buksens 3d design er en slavisk kopi af arc designet, og calgary buksen er en efter-
ligning af arc loose 2027, hvorved produktion, markedsføring, import, eksport, salg og andre
former for distribution af calgary buksen udgør en krænkelse af g-stars rettigheder efter mar-
kedsføringslovens § 1.
mexico buksens 3d design er en slavisk kopi af arc designet, og mexico buksen er en efterlig-
ning af arc loose 3611, hvorved produktion, markedsføring, import, eksport, salg og andre
former for distribution af mexico buksen udgør en krænkelse af g-stars rettigheder efter mar-
kedsføringslovens § 1.
ashton buksens 3d design er en slavisk kopi af arc designet, og ashton buksen er en efterlig-
ning af arc loose 2027, hvorved produktion, markedsføring, import, eksport, salg og andre
former distribution af ashton buksen udgør en krænkelse af g-stars rettigheder efter markeds-
føringslovens § 1.
laniels brug af varemærket raw forud for denne sag samt fortsatte brug af worker raw
(ord), zack raw (ord), parker raw (ord), luke raw (ord), scotty raw (ord), fargo
raw (ord) og fargo elwood (ord) understreger, at laniel bevidst har efterlignet g-star, og
at laniel bevidst snylter på g-stars renommé.
vedrørende g-stars varemærkerettigheder
g-star er blandt andet indehaver af international varemærkeregistrering nr. mp1131972, raw
(ord), dansk varemærkeregistrering nr. vr 2008 04143, raw (figur), international varemærke-
ansøgning nr. mp1132005, g-star raw (ord), dansk varemærkeregistrering nr. vr 2007
01311, g-star raw (figur), eu-varemærke nr. 004743225, raw (ord), eu-varemærke nr.
003331857, g g-star raw (figur), eu-varemærke nr. 004017356, g-raw (ord), og eu-
varemærke nr. 001110410, elwood (ord), som alle er ansøgt eller registreret for ‛beklæd-
ningsgenstande‛ i klasse 25, jf. bilag 9-16.
g-stars varemærkeregistreringer er gyldige i enhver henseende.
                                             - 19 -
afgørelsen af 29. november 2011 fra ohims cancellation division viser med al tydelighed, at
raw har fornødent særpræg som varemærke for varer i bl.a. klasse 25.
laniel har ikke nedlagt indsigelse mod g-stars eu-varemærkeregistrering nr. 004743225, raw
(ord), international varemærkeregistrering nr. mp1131972, raw (ord) eller eu-varemærke nr.
001110410, elwood (ord), og har heller ikke på anden vis forsøgt at ophæve disse varemær-
keregistreringer.
laniel har frafaldet, at registreringen af g-stars varemærke raw (ord) er sket i strid med va-
remærkelovens §§ 13, 14 og 16.
laniel har frafaldet, at varemærket raw (ord) er degenereret.
laniel har frafaldet, at elwood (ord) ikke har fornødent særpræg, samt at mærket under alle
omstændigheder er degenereret.
laniel har ikke løftet bevisbyrden for, at laniel skulle have opnået konkurrerende rettigheder
til raw og/eller elwood for ‛beklædningsgenstande,‛ jf. varemærkelovens § 3, stk. 1 og § 8.
g-star har dermed registrerede enerettigheder til bl.a. varemærkerne raw (ord) og elwood
(ord) for bl.a. varer i klasse 25 (‛beklædningsgenstande‛) og kan forbyde andre erhvervsdri-
vende at anvende disse mærker eller mærker, der er forvekslelige hermed, for beklædningsgen-
stande, når der er risiko for forveksling, jf. varemærkelovens § 4, stk. 1, nr. 1 og 2 og ef-
varemærkeforordningens artikel 9(1)(a) og (b).
hertil kommer, at g-star har brugt varemærkerne raw (ord), g-star raw (ord) og el-
wood (ord) for ‛beklædningsgenstande‛ i klasse 25 i danmark i en årrække og i hvert fald si-
den 1997.
det bestrides, at den beskyttelse, der tilkommer g-star i relation til varemærket raw (ord),
skulle være snæver, og at raw (ord) skulle være et svagt varemærke.
varemærket raw (ord) er så stærkt, at g-stars registrering af raw (ord) endda er til hinder
for brug og registrering af varemærker, der består af kombinationer af ord, hvori raw (ord)
indgår.
g-star har aldrig anerkendt, at ‛raw i en relevant sammenhæng kan være en beskrivende be-
tegnelse.‛
vedrørende laniels uretmæssige brug af mærkerne worker raw, zack raw, parker
raw, luke raw, scotty raw, fargo raw og fargo elwood
det er ubestridt, at laniel har anvendt og fortsat anvender mærkerne worker raw (ord),
zack raw (ord), parker raw (ord), luke raw (ord), scotty raw (ord), fargo raw
(ord) og fargo elwood (ord) erhvervsmæssigt og som varemærker for varer i klasse 25.
g-stars varemærke raw (ord) er fuldt ud indeholdt i mærkerne worker raw, zack raw,
parker raw, luke raw, scotty raw og fargo raw.
                                             - 20 -
ét ud af de to særprægede ordkomponenter i varemærket g-star raw (ord), nemlig raw, er
fuldt ud indeholdt i worker raw, zack raw, parker raw, luke raw, scotty raw
og fargo raw.
g-stars varemærke elwood (ord) er fuld ud indeholdt i mærket fargo elwood.
varemærkerne raw (ord), g-star raw (ord) og elwood (ord) bruges og er registreret for
‛beklædningsgenstande‛ i klasse 25, mens worker raw, zack raw, parker raw, lu-
ke raw, scotty raw, fargo raw og fargo elwood også bruges for ‛beklædnings-
genstande‛ i klasse 25.
der er risiko for forveksling mellem g-stars varemærker, raw (ord), g-star raw (ord) og
elwood (ord), og laniels mærker, worker raw, zack raw, parker raw, luke
raw, scotty raw, fargo raw og fargo elwood.
laniels erhvervsmæssige og varemærkemæssige brug af mærkerne worker raw, zack
raw, parker raw, luke raw, scotty raw, fargo raw og fargo elwood udgør
en varemærkekrænkelse af g-stars rettigheder efter varemærkelovens § 4, stk. 1, nr. 2, og ef-
varemærkeforordningens artikel 9, stk. 1.
g-star kan forbyde, at laniel bruger worker raw, zack raw, parker raw, luke
raw, scotty raw, fargo raw og fargo elwood, jf. varemærkelovens § 4, stk. 1, og
ef-varemærkeforordningens artikel 9, stk. 1.
vedrørende varemærkelovens § 5, nr. 2
brugen af raw (ord) for ‛beklædningsgenstande‛ i klasse 25 kan ikke falde ind under vare-
mærkelovens § 5, nr. 2, og/eller varemærkeforordningens artikel § 12 (b), fordi varemærket
raw (ord) har særpræg for ‛beklædningsgenstande‛ i klasse 25 og dermed ikke kan anvendes
deskriptivt for ‛beklædningsgenstande‛ i klasse 25.
retspraksis har aldrig tilladt deskriptiv brug af et gyldigt registreret varemærke bestående af et
ord for netop de varer, som varemærket er registreret og har særpræg for, hvilket ville være
selvmodsigende.
under alle omstændigheder gøres det gældende, at brug af et varemærke som en del af et pro-
duktnavn og som et aktivt element i markedsføringen af et produkt, således det er tilfældet
med laniels brug af raw alene samt som en del af worker raw, zack raw, parker
raw, luke raw, scotty raw, fargo raw og fargo elwood, aldrig kan falde ind
under varemærkelovens § 5, nr. 2, og/eller varemærkeforordningens artikel 12(b).
det bestrides, at dommen optrykt i u.2010.2249s har betydning for nærværende sag.
laniels doktrin om ‛relevante sammenhænge‛ er selvopfunden og må i det hele anses for
uhjemlet.
vedrørende spørgsmålet om passivitet
g-star påtalte første gang laniels krænkelser den 12. juni 2013, hvilket bl.a. under henvisning til
højesterets dom optrykt i ufr2013.759 utvivlsomt er rettidigt.
vedrørende tilbagekaldelse og tilintetgørelse
                                               - 21 -
alle tilbageværende eksemplarer af calgary buksen (som vist i bilag 16), mexico buksen (som
vist i bilag 17) og ashton buksen (som vist i bilag 18) skal tilbagekaldes fra handelen og tilintet-
gøres, jf. markedsføringslovens § 20, stk. 1, nr. 2.
alle tilbageværende beklædningsgenstande bærende mærkerne worker raw, zack raw,
parker raw, luke raw, scotty raw, fargo raw og fargo elwood skal endeligt
fjernes fra handelen og tilintetgøres, jf. varemærkelovens § 44, stk. 1, nr. 2 og 3.
vedrørende g-stars vederlags- og erstatningskrav
laniel skal betale et rimeligt vederlag til g-star for de skete krænkelser i henhold til markedsfø-
ringsloven, jf. markedsføringslovens § 20, stk. 3.
laniel har handlet ansvarspådragende og skal dermed betale erstatning til g-star for de skete
krænkelser i henhold til markedsføringsloven, jf. markedsføringslovens § 20, stk. 2, herunder
for markedsforstyrrelse og tabt omsætning.
laniel skal betale et rimeligt vederlag til g-star for de skete krænkelser i henhold til varemær-
keloven, jf. varemærkelovens § 43, stk. 1, nr. 1.
laniel har handlet ansvarspådragende og skal dermed betale erstatning og godtgørelse til g-
star for de skete krænkelser i henhold til varemærkeloven, jf. varemærkelovens § 43, stk. 1, nr. 2
og stk. 3, herunder for markedsforstyrrelse og for tabt omsætning.
det gøres principalt gældende, at det rimelige vederlag efter markedsføringsloven og vare-
mærkeloven skal opgøres til 25 % af originalprodukternes udsalgspris, jf. sh2006.v-0011-05.
subsidiært gøres det gældende, at det rimelige vederlag efter markedsføringsloven og vare-
mærkeloven skal opgøres til 25 % af de krænkende produkters udsalgspris.
det er ikke en betingelse for at tilkende g-star et rimeligt efter markedsføringsloven og vare-
mærkeloven, at g-star kan dokumentere at have lidt et tab.
det forhold, at g-star kræver vederlag efter markedsføringsloven, afskærer ikke g-star fra her-
udover at kræve erstatning efter markedsføringsloven samt vederlag og erstatning efter vare-
mærkeloven.
det er ikke en betingelse for at tilkende g-star vederlag og erstatning efter markedsføringslo-
ven, at der er sket faktisk forveksling af calgary buksen, mexico buksen og ashton buksen på
den ene side og arc designet samt arc buksen, herunder især arc loose 2027 og arc loose
3611, på den anden side.
det gøres ikke desto mindre gældende, at der faktisk er sket forveksling af calgary buksen,
mexico buksen og ashton buksen på den ene side og arc designet samt arc buksen, herunder
især arc loose 2027 og arc loose 3611, på den anden side.
det er ikke en betingelse for at tilkende g-star vederlag og erstatning efter varemærkeloven, at
der er sket faktisk forveksling af g-stars varemærker, raw (ord), g-star raw (ord) og el-
wood (ord), og laniels mærker, worker raw, zack raw, parker raw, luke raw,
scotty raw, fargo raw og fargo elwood.
                                             - 22 -
det gøres ikke desto mindre gældende, at der faktisk er sket forveksling af g-stars varemærker,
raw (ord), g-star raw (ord) og elwood (ord), og laniels mærker, worker raw,
zack raw, parker raw, luke raw, scotty raw, fargo raw og fargo el-
wood.
der foreligger 1:1 substitution mellem calgary buksen, mexico buksen og ashton buksen på
den ene side og arc designet samt arc buksen, herunder især arc loose 2027 og arc loose
3611, på den anden side.
i erstatningsudmålingen skal der tages hensyn til laniels uberettigede fortjeneste, som er opnå-
et gennem salg af beklædningsgenstande bærende mærkerne worker raw, zack raw,
parker raw, luke raw, scotty raw, fargo raw og fargo elwood, jf. vare-
mærkelovens § 43, stk. 2 og lovbemærkningerne hertil.
g-stars krav på et rimeligt vederlag efter markedsføringsloven kan på tidspunktet for på-
standsdokumentets indlevering opgøres til kr. 349.275.
g-stars krav på erstatning efter markedsføringsloven kan på tidspunktet for påstandsdokumen-
tets indlevering opgøres til kr. 200.000.
g-stars krav på et rimeligt vederlag efter varemærkeloven kan på tidspunktet for påstandsdo-
kumentets indlevering opgøres til kr. 745.275.
g-stars krav på erstatning efter varemærkeloven kan på tidspunktet for påstandsdokumentets
indlevering opgøres til kr. 200.000.
…
g-stars krav efter markedsføringsloven
g-star er berettiget til et rimeligt vederlag samt erstatning for krænkelserne efter markedsfø-
ringsloven i anledning af salget af calgary buksen, mexico buksen og ashton buksen.
det rimelige vederlag skal opgøres svarende til 25 % af originalprodukternes udsalgspris.
originalprodukternes udsalgspris kan som minimum fastsættes til kr. 300 ekskl. moms svaren-
de til den skønnede gennemsnitlige udsalgspris i engrosleddet for de krænkende bukser, der af
laniel er markedsført under varemærkerne worker raw, zack raw, parker raw,
luke raw, scotty raw, fargo raw og fargo elwood, jf. nedenfor.
g-stars rimelige vederlag efter markedsføringsloven kan herefter opgøres således:
         samlet salg af calgary buksen, mexico buksen og             6.174 stk.
         ashton buksen:
         omsætning opnået ved salg af calgary buksen, me-            kr. 1.852.200
         xico buksen og ashton buksen (6.174 x kr. 300):
         25 % af kr. 1.852.000:                                      kr. 463.050
samlet set kan det rimelige vederlag efter markedsføringsloven altså, på baggrund af de fore-
liggende oplysninger, fastsættes skønsmæssigt til kr. 463.050.
                                             - 23 -
laniel har endvidere handlet ansvarspådragende og skal derfor betale erstatning til g-star for
krænkelserne.
de ulovlige aktiviteter har bl.a. påført g-star markedsforstyrrelser. herudover har g-star lidt
tab, herunder i form af tabt dækningsbidrag. grundet laniels manglende imødekommelse af g-
stars provokationer, fremsat i stævningens afsnit 3, må erstatningskravet opgøres skønsmæssigt
på baggrund af de sparsomme oplysninger, der foreligger vedrørende dette.
der bør i den forbindelse henses til, at laniels produkter i en længerevarende periode har været
solgt i butikker, der også har forhandlet g-stars produkter, og at laniels produkter generelt ap-
pellerer til den samme omsætningskreds som g-star, hvorved der foreligger 1:1 substitution.
dette må anses for en omstændighed, der har været særligt markedsforstyrrende for g-star.
på den baggrund er det g-stars opfattelse, at erstatningskravet efter markedsføringsloven som
minimum kan opgøres skønsmæssigt til kr. 200.000.
g-stars krav efter varemærkeloven
g-star har ret til et rimeligt vederlag, erstatning og godtgørelse for ikke-økonomisk skade for
laniels erhvervsmæssige brug af mærkerne raw, worker raw, zack raw, parker
raw, luke raw, scotty raw, fargo raw og fargo elwood. det rimelige vederlag
udgør det beløb, som g-star ville have modtaget, hvis der med g-star var indgået en aftale om
brugen af g-stars varemærker, raw (ord), g-star raw (ord) og elwood (ord). g-stars va-
remærker, raw (ord), g-star raw (ord) og elwood (ord), har opnået en høj grad af indar-
bejdelse gennem g-stars massive markedsføringsindsats m.v., hvilket har indflydelse på veder-
lagets størrelse.
g-star giver normalt ikke licens til brug af varemærkerne raw (ord), g-star raw (ord) og
elwood (ord). i retspraksis er det dog antaget, at et hypotetisk licensniveau kan fastsættes til
25 % af originalproduktets udsalgspris, hvor der ikke findes en sædvanlig licens.
originalprodukternes udsalgspris kan som minimum fastsættes til kr. 300 ekskl. moms svaren-
de til den skønnede gennemsnitlige udsalgspris i engrosleddet for de krænkende bukser, der af
laniel er markedsført under varemærkerne worker raw, zack raw, parker raw,
luke raw, scotty raw, fargo raw og fargo elwood, jf. nedenfor.
det rimelige vederlag for så vidt angår mærkerne worker raw, zack raw, parker
raw, luke raw, scotty raw, fargo raw og fargo elwood kan herefter opgøres
således:
          samlet salg af worker raw, zack raw, par-                     12.918 stk.
          ker raw, luke raw, scotty raw, fargo
          raw og fargo elwood:
          omsætning opnået ved salg af worker raw,                      kr. 3.875.400
          zack raw, parker raw, luke raw, scotty
          raw, fargo raw og fargo elwood (12.918 x
          kr. 300):
          25 % af kr. 3.875.400:                                        kr. 968.850
det rimelige vederlag efter varemærkeloven kan derfor fastsættes skønsmæssigt til kr. 968.850.
                                                      - 24 -
       laniel har endvidere handlet ansvarspådragende og skal derfor betale såvel erstatning som
       godtgørelse til g-star for den skete uretmæssige brug af varemærkerne. ved fastsættelse af er-
       statningen skal der bl.a. tages hensyn til den markedsforstyrrelse, som laniels uberettigede
       brug af g-stars varemærker har påført g-star, samt det tab, som g-star har lidt i form af tabt
       omsætning. der kan endvidere henses til laniels uberettigede fortjeneste.
       laniels produkter har i en længerevarende periode været solgt i butikker, der også har forhand-
       let g-stars produkter, og laniels produkter appellerer til den samme omsætningskreds som g-
       star. dette må anses for en særligt markedsforstyrrende omstændighed.
       erstatnings- og godtgørelseskravet må derfor fastsættes skønsmæssigt på baggrund af de fore-
       liggende oplysninger. på den baggrund er det g-stars opfattelse, at erstatningskravet som mi-
       nimum kan opgøres skønsmæssigt til kr. 200.000.
       g-stars samlede krav
       …
       ikke desto mindre har g-star, af processuelle årsager valgt alene at nedlægge påstand om beta-
       ling af kr. 855.112,50, hvilket beløb tidligere i forberedelsen svarede til halvdelen af det opgjorte
       vederlag og erstatningskrav.
       …‛
for laniel er der i det væsentligste procederet i overensstemmelse med påstandsdokumen-
tet, hvoraf bl.a. fremgår:
       ‛…
       anbringender - afvisning
       fashion brands inc. a/s har noteret sig, at g-star tilsyneladende ikke forstår - eller ikke vil for-
       stå - at der skal foreligge en konkret tvist og at en påstand skal være formuleret med en sådan
       entydighed, at den er egnet til at løse en konkret aktuel tvist.
       videre burde det være elementært at påstande gående ud på, at fashion brands inc. a/s ‛skal
       holde loven‛ og påstande, der reelt blot er anbringender til støtte for andre påstande, f.eks. som
       her betalingspåstanden, skal afvises.
                                                        oo0oo
       g-stars påstand 2 henviser alene til bilag 1 og 2, der er fotos af modellerne arc loose 2027 og
       arc loose 3611. imidlertid er billederne, der tilmed er i dårlig kvalitet, blot to (2) ud af mere
       end 21 bukser, der angiveligt markedsføres af g-star som værende arc. dette er ikke en til-
       strækkelig præcis og entydig afgrænsning af arc designet og bør dermed ikke kunne danne
       baggrund for pådømmelse ved en dansk domstol.
       videre gør udsagnet ‛…, hvori indgår arc designet (som vist i bilag 1 og 2)…‛ at afgrænsnin-
       gerne og dermed påstandens rækkevidde er diffus og vel nærmest uendelig. dette er i sig selv
       uforeneligt med, at den kan danne baggrund for pådømmelse ved en dansk domstol. de hånd-
       skrevne råskitser, …, men som der ikke er henvist til i påstanden, er i øvrigt uden detaljer eller
       målangivelser eller andre præcise oplysninger, der kan sikre en vis form for designmæssig af-
       grænsning og entydighed.
                                               - 25 -
da g-star ikke trods opfordring hertil har villet klargøre og præcisere sit påståede arc design,
gøres det sammenfattende gældende, at g-stars påstand 2 mangler en sådan entydighed, at den
ikke bør kunne danne grundlag for pådømmelse ved en dansk domstol.
g-stars påstand 4 savner ligeledes den fornødne entydighed, idet udsagnet om at ‛sagsøgte må
ikke bruge raw eller mærker forvekslelige med raw‛ er for ubestemt til pådømmelse ved en
dansk domstol. dette må særligt gælde, når g-star i replikken har erkendt, at f.eks. brugen af
raw silk og raw denim er lovlig.
g-stars påstand 6 savner den fornødne relevante afgrænsning, idet påstanden efter sin ordlyd
tillige omfatter bukser i 3. mands besiddelse og bør derfor ikke kunne danne grundlag for på-
dømmelse ved en dansk domstol.
anbringender - frifindelse
følgende hovedanbringender skal sammenfattende anføres til støtte for frifindelsespåstanden:
fashion brands inc. a/s bestrider g-stars sagsfremstilling.
fashion brands inc. a/s har aldrig brugt g-star eller mærker som er forvekslelige hermed.
raw og elwood er begge svage mærker.
fashion brands inc. a/s kan ikke anerkende udstrækningen af g-stars påberåbte enerettigheder
til at anvende ‛raw‛ som en kvalitets- og stilbetegnelse for denim produkter, endsige at fashion
brands inc. a/s skulle have krænket nogen ret tilhørende g-star ved i de sidste mere end 20-25
år at have anvendt udtrykket som en kvalitetsbetegnelse for denim produkter.
fashion brands inc. a/s´ brug af raw som en beskrivende betegnelse for en egenskab ved
fashion brands inc. a/s´ tøj er uanset g-star's varemærkeregistreringer tilladt, jfr. varemærke-
lovens § 5, nr. 2 samt artikel 12(b) i rådets forordning 207/2009 om ef-varemærker.
fashion brands inc. a/s har ikke krænket g-stars mærke raw ved at gøre brug af mærkerne
worker raw, zack raw, parker raw luke raw, scotty raw eller fargo raw.
fashion brands inc. a/s har ikke krænket g-stars eu mærke elwood ved at markedsføre buk-
sen fargo elwood.
g-stars omhandlede bukser består udelukkende af i forvejen velkendte design- og formelemen-
ter.
g-stars’ omhandlede bukser fremtræder ikke ud fra en helhedsvurdering som et selvstændigt
design.
selv hvis det alligevel lægges til grund, at g-stars omhandlede buks nyder en form for beskyt-
telse, kan området for denne beskyttelse kun udstrækkes til et forbud mod slaviske efterlignin-
ger eller hvad der må sidestilles hermed.
                                             - 26 -
fashion brands inc. a/s bestrider, at nogle af sine bukser er slaviske efterligninger af nogen af
g-stars bukser - eller hvad der kan sidestilles hermed.
fashion brands inc. a/s bestrider, at g-star har lidt noget tab, endsige at der er belæg for en
skønsmæssig tabsopgørelse.
følgende underanbringender skal sammenfattende anføres til nærmere støtte for frifindelses-
påstanden:
ad g-star arc og g-star elwood modellerne
g-star markedsfører bukser under en række forskellige typebetegnelser, som ud fra en almin-
delig visuel vurdering vanskeligt lader sig adskille fra hinanden.
g-star arc og elwood buksemodeller adskiller sig ikke afgørende fra hinanden og ingen af mo-
dellerne indeholder særlige karakteristika.
g-stars navngivning af modellerne er således irrelevant for bedømmelsen af designet.
ad raw
bevisbyrden er g-stars.
…
betegnelsen raw i forbindelse med markedsføring af denim produkter er inden for branchen en
almindelig kendt betegnelse for både en denim kvalitet og en denim stil, hvorfor g-star ikke
har eneret til anvendelse af ordet raw i forbindelse med markedsføring af ubehandlede denim
produkter.
g-stars’ brug af betegnelsen raw for en denim kvalitet, der ikke er en raw kvalitet, dvs. en ube-
handlet kvalitet, er i strid med markedsføringslovens § 1.
…
brug af raw, som direkte oversættelse til det engelske sprog af ‛rå‛ og ‛råt‛, er i forbindelse
med beskrivelse af tøjstil legitimt.
det er underordnet, hvilke skrifttyper der anvendes.
ad elwood
fashion brands inc. a/s har aktuelt benyttet ordmærket fargo elwood til en buks produ-
ceret i 1867 stk. som er helt anderledes end g-stars omhandlede buks.
…
fargo elwood er ikke forveksleligt med varemærket elwood.
det er underordnet, hvilke skrifttyper der anvendes.
elwood betyder stort set intet for fashion brands inc. a/s´ virksomhed og fashion brands
inc. a/s vil derfor af omkostningsmæssige årsager pr. kulance fremover ophøre med at anven-
de elwood i forbindelse med salg og markedsføring af beklædningsgenstande.
                                                     - 27 -
       ad bukserne
       bevisbyrden er g-stars’.
       bukserne fremtræder ikke som slaviske efterligninger eller hvad der kan sidestilles hermed.
       bukserne er så fysisk forskellige, at der aldrig kan være nogen reel risiko for forveksling.
       g-star har ikke bevist, endsige sandsynliggjort at have eneretten til hverken det såkaldte 3d
       og/eller det såkaldte twisted design.
       overvejende funktionelle løsninger, der snævert knytter sig til kroppens anatomi (ben og bag-
       del) og en almindelig brugsform (gå, arbejde, sidde på en cykel, sidde på en motorcykel, sidde
       på en stol) kan ikke gøres til genstand for en eneret.
       g-stars omhandlede denim buks har ikke den fornødne originalitet, som kan henføres til g-
       stars selvstændige indsats, hvorfor der ikke foreligger nogen overtrædelse af markedsførings-
       lovens § 1.
       …‛
sø- og handelsrettens afgørelse
markedsføringsloven
efter det under sagen fremkomne, herunder vidnet rixt van der tols forklaring, finder retten
det godtgjort, at g-star i forbindelse med designet og frembringelsen af bukserne arc loose
2027 og arc loose 3611, som vist på bilag 1 og 2, har ydet en selvstændig designindsats, der
har givet bukserne et samlet særpræg med et originalt udtryk, der på frembringelsestids-
punktet skilte sig ud fra øvrige bukser. det er endvidere godtgjort, at g-star siden juni 2010
har anvendt betydelige resurser i forbindelse med markedsføringen af bukserne i bl.a. dan-
mark. bukserne nyder på den baggrund beskyttelse efter markedsføringslovens § 1.
       laniels bukser (fargo)calgary buksen, (fargo)mexico buksen og ashton buksen, som
vist i bilag 23-25, frembyder alle samme overordnede indtryk som g-stars bukser, idet buk-
serne har de samme karakteristiske designelementer – bukseben syet af 3 stykker stof, som er
skåret og syet sammen på en særlig måde, så bukserne får den specielle buede facon; snoede
bukseben og indsnit ved knæene. det er på den baggrund uden betydning, at der er en lang
række mindre forskelle mellem bukserne. da der som følge af det anførte er en risiko for for-
                                                 - 28 -
veksling mellem parternes produkter, har laniel ved markedsføringen af sine bukser over-
trådt markedsføringslovens § 1, hvorfor der gives g-star medhold i påstand 1 og 5.
       g-star har i påstand 2 henvist til, at bukser, hvori arc designet indgår, skal forbydes.
der er i påstanden alene henvist til, at arc designet er vist i bilag 1 og 2, uden nogen nærme-
re angivelse af, hvilke elementer der udgør det omtalte design. påstanden er således for
upræcis til at kunne danne grundlag for en dom til forbud, hvis overtrædelse er sanktioneret
med straf. laniels afvisningspåstand tages derfor til følge.
varemærkeloven
det lægges til grund som ubestridt, at g-stars registrering af varemærkerne elwood (w),
g-star raw (w) og raw (w) er gyldige.
       det er ubestridt, at udtrykket ‛raw denim‛ er en almindelig anvendt betegnelse for
ubehandlet denimstof. laniel har imidlertid ikke ved de fremlagte google-søgninger, ud-
skrifter af hjemmesider og artikler godtgjort, at noget tilsvarende gør sig gældende for ‛raw‛
i sig selv.
       afgørende for om laniels brug af navnene worker raw, zack raw, parker
raw, luke raw, scotty raw, fargo raw og fargo elwood på sin hjemmeside
for forskellige jeansmodeller udgør en krænkelse af g-stars varemærker er herefter, om nav-
nene er forvekslelige, jf. varemærkelovens § 4, stk. 1, nr. 2 og ef-varemærkeforordningens
artikel 9(1)(b).
       da g-stars varemærke raw og ordkomponenten raw i g-stars varemærke g-star
raw er identisk med et ikke uvæsentligt element i de af laniel på hjemmesiden benyttede
navne worker raw, zack raw, parker raw, luke raw, scotty raw, fargo
raw, og da varemærket elwood på tilsvarende vis er identisk med et ikke uvæsentligt
element i navnet fargo elwood, må det antages, at der er risiko for forveksling, og der
foreligger derfor en krænkelse af g-stars varemærkerettigheder, jf. varemærkelovens § 4, stk.
1, nr. 2, og ef-varemærkeforordningens artikel 9(1)(b). som følge heraf tages g-stars påstand
3 og 4 til følge.
       ingen af de bukser, som g-star har forevist i retten bærer mærkerne worker raw,
zack raw, parker raw, luke raw, scotty raw, fargo raw og fargo el-
wood, idet der på papskiltet, som er syet fast på buksernes baglomme alene er anført hen-
                                                 - 29 -
holdsvis ‛worker‛, ‛luke‛, ‛zack‛, ‛scotty‛ og ‛fargo‛ og på det løse papskilt
foran på bukserne er anført henholdsvis ‛stylename: worker… quality: raw...‛, ‛style-
name: luke… quality: raw...‛, ‛stylename: zack… quality: raw…‛, ‛stylename:
scotty… quality: raw...‛ og ‛stylename: fargo… quality: elwood...‛. g-star har så-
ledes ikke godtgjort, at der findes bukser i handlen, som bærer disse mærker, hvorfor laniel
frifindes for påstand 6.
vederlag og erstatning
g-star har ikke fremlagt oplysninger i sagen om faldende salg af bukser i danmark, ligesom
der ikke er fremkommet oplysninger om, at laniels ageren i markedet har medført markeds-
forstyrrelser for g-star. der findes derfor ikke grundlag for at tilkende g-star erstatning for
afsætningstab og markedsforstyrrelse, jf. varemærkelovens § 43, stk. 1, nr. 2 og markedsfø-
ringslovens § 20, stk. 2, ligesom der ikke efter sagens karakter findes grundlag for at fastsæt-
te en godtgørelse til g-star for ikkeøkonomisk skade i medfør af varemærkelovens § 43, stk.
3.
       g-star er imidlertid som følge af de skete krænkelser berettiget til et rimeligt vederlag,
jf. varemærkelovens § 43, stk. 1, nr. 1 og markedsføringslovens § 20, stk. 3, der på grundlag
af oplysningerne om antallet af solgte bukser, den oplyste salgspris og en skønsmæssigt fast-
sat licenssats, efter et samlet skøn fastsættes til 400.000 kr.
efter sagens udfald skal laniel betale sagsomkostninger til g-star, som efter sagens værdi og
omfang fastsættes til 60.000 kr., hvoraf 9.900 dækker retsafgift og resten udgiften til advokat-
bistand.
                                       thi kendes for ret:
det forbydes fashion brands inc. a/s at producere, markedsføre, importere, eksportere, sæl-
ge eller på anden måde distribuere calgary buksen (som vist i bilag 23), mexico buksen (som
vist i bilag 24) og ashton buksen (som vist i bilag 25), herunder i fysiske butikker og på in-
ternettet.
                                                - 30 -
g-star raw c.v.s påstand 2 afvises.
det forbydes fashion brands inc. a/s at gøre erhvervsmæssig brug af mærkerne worker
raw, zack raw, parker raw, luke raw, scotty raw, fargo raw og fargo
elwood for ‛beklædningsgenstande‛, herunder som led i markedsføringen af ‛beklæd-
ningsgenstande‛ og som produktnavn for ‛beklædningsgenstande‛.
det forbydes fashion brands inc. a/s at gøre erhvervsmæssig brug af raw (ord), g-star
raw (ord) og elwood (ord) eller mærker, som er forvekslelige med raw (ord), g-star
raw (ord) og elwood (ord), for ‛beklædningsgenstande‛, herunder som led i markedsfø-
ringen af ‛beklædningsgenstande‛ og som produktnavn for ‛beklædningsgenstande.‛
fashion brands inc. a/s skal tilbagekalde alle tilbageværende eksemplarer af calgary buk-
sen (som vist i bilag 23), mexico buksen (som vist i bilag 24) og ashton buksen (som vist i bi-
lag 25) fra handelen og tilintetgøre disse.
fashion brands inc. a/s frifindes for påstand 6.
fashion brands inc. a/s skal inden 14 dage betale 400.000 kr. til g-star raw c.v. med tillæg
af procesrente af 200.000 kr. fra den 17. januar 2014, og af 200.000 kr. fra den 9. juli 2014.
i sagsomkostninger skal fashion brands inc. a/s inden samme frist betale 60.000 kr. til g-
star raw c.v. sagsomkostningsbeløbet forrentes efter rentelovens § 8a.
     lisbet friis                   mette skov larsen                    kai wöldike bested
                                              (sign.)
                                           ___ ___ ___
               - 31 -
udskriftens rigtighed bekræftes
  sø- og handelsretten, den


text:
udskrift af dombogen
dom
afsagt den 4. maj 2015.
rettens nr. 8-55/2015
politiets nr. 0900-70312-00040-14
anklagemyndigheden
mod
t
…
der har medvirket domsmænd ved behandlingen af denne sag.
anklageskrift er modtaget den 7. januar 2015. tillægsanklageskrift nr. 1 er modtaget den 2.
marts 2015.
t er tiltalt
                                                  1.
for overtrædelse af straffelovens § 119, stk. 1, ved den 27. november 2014 mellem kl. 14.00
og kl. 14.15 på døgninstitution … i x-by ved trussel om vold at have overfaldet lærer a un-
der udførelse af dennes tjeneste, idet han udtalte/råbte: "i øvrigt kan vi bare tage den bag
hækken så skal jeg nok ordne dig, så klarer vi det her", "så kan jeg bare komme hjem til dig
og så ordner vi det derhjemme" og "så kommer jeg hjem til dig og din familie", eller lignende.
                                                  2.
for overtrædelse af straffelovens § 119, stk. 1, ved den 27. november 2014 mellem kl. 16.00
og kl. 16.10 på døgninstitution … i x-by ved trussel om vold at have overfaldet psykolog b,
under udførelse af dennes tjeneste, idet han udtalte/råbte: "jeg trykker dit ansigt", "har du
forstået jeg smadrer dig?" og "jeg smadrer dig din luder", eller lignende.
                                                  3.
for vold efter straffelovens § 244, delvist jf. § 21, ved den 25. december 2014 kl. 18.40 på … i
x-by, at have skubbet c en gang i brystet ind i en dør, så cs højre håndled blev forvredet,
samt forsøgt at slå en gang med knytnæve, som ikke ramte, idet c dukkede sig.
påstande
anklagemyndigheden har nedlagt påstand om en fællesstraf med fængsel i over 1 år.
                                                  - 2 -
anklagemyndigheden har endvidere nedlagt påstand om, at tiltalte i medfør af udlændingelo-
vens § 49, stk. 1, jf. § 22, stk. 1, nr. 6, udvises med indrejseforbud i et tidsrum, som retten
fastsætter, jf. udlændingelovens § 32.
tiltalte har nægtet sig skyldig.
sagens oplysninger
forklaringer
der er afgivet forklaring af tiltalte t og af vidnerne a, d, b, e, f, g, h og c.
t har forklaret, at han har boet 2 år på …, indtil han for 2 uger siden flyttede til …, i y-by.
tiltalte har forklaret om forhold 1, at han kender a fra ... . den 27. november kom tiltalte
over på skolen og fik at vide af a, at han ikke måtte være i klassen. a sagde nogle ting, som
ikke passede. tiltalte kan ikke huske, hvad det var, men tiltalte var ikke enig, og han skændtes
med a både i og uden for klassen. a svarede også igen. a er en voksen mand. i den forbin-
delse sagde tiltalte: "fuck dig og fuck din familie" til a. det gjorde han, fordi a og as familie
kunne rende og hoppe. tiltalte var sur og svinede også a til med andre ord, som tiltalte ikke
kan huske, men han sagde ikke de udtryk, som står i anklageskriftet. tiltalte kan ikke huske,
om han var i fysisk kontakt med a. tiltalte havde ikke været sur på a forud for den 27. no-
vember, og han henvendte sig faktisk til a for at få hjælp til nogle lektier. efter episoden gik
tiltalte sin vej.
om forhold 2 har tiltalte forklaret, at b er psykolog på …, og det er derfra, tiltalte kender
hende. den 27. november ville tiltalte spørge b om noget. hun har ondt i ryggen på grund af
en diskusprolaps, og hun sagde: "lad være", da tiltalte rørte hende for sjov på ryggen. tiltalte
blev sur på hende, og det endte med, at han sagde til hende: "kan du forstå, du ikke skal
snakke til mig?" eller lignende, men han har ikke sagt nogen af de udtryk, der står i anklage-
skriftet. der var andre til stede under episoden. for eksempel var i hele tiden til stede og så
det hele. e kom først til stede til sidst under episoden. på et tidspunkt skubbede b til tiltalte,
og derfor gik han frem mod hende, og med hænderne nede gik han tæt på hende, så hun ikke
længere kunne skubbe til ham. til sidst kom nogle andre pædagoger og tog fat i tiltalte og rev
ham ud af kontoret.
tiltalte har forklaret om forhold 3, at c er vikar på … . den 25. december var der en episode,
hvor c stod i vejen for tiltalte og sagde, at tiltalte ikke måtte komme ind til sin kæreste, der
hedder j. det måtte han ikke, fordi der var en anden dreng på besøg hos j. endvidere må til-
talte ikke komme hos j på grund af hendes behandling. tiltalte havde fået at vide, at der var
en anden dreng hos j og kunne ikke forstå, at den anden dreng måtte være der, mens tiltalte
ikke måtte. tiltalte fik c til side ved at flytte ham med tiltaltes hånd uden at trykke. c blev
flyttet over mod døren, og tiltalte kan ikke forstå, at c i den forbindelse skulle have slået sin
hånd. i givet fald måtte det have været på ryggen, hvis c skulle have slået sig. efter, at c var
kommet over til døren, kunne tiltalte komme forbi, og han slog ikke ud efter c på noget tids-
punkt.
vidnet a har forklaret, at han er lærer på … interne skole. den 27. november var han i gang
med en god undervisningssituation, da tiltalte kom ind i klassen, selvom tiltalte ikke må være
på skolen, fordi han ikke er indskrevet. tiltalte satte sig i klassen uden at sige noget. i begyn-
                                                 - 3 -
delsen opførte han sig roligt, så vidnet lod det passere. så begyndte tiltalte at stille spørgsmål
og blande sig i undervisningen. vidnet måtte bede tiltalte om at gå og sagde til tiltalte, at han
slet ikke måtte være der. tiltalte blev da aggressiv og sagde blandt andet til vidnet, at han
skulle holde kæft. vidnet tilkaldte en kollega, der fik tiltalte ud.
i en efterfølgende pause opstod episoden. tiltalte og vidnet talte sammen. der er mange ka-
meraer på stedet, men der er ikke nogen bag hækken. derfor refereres der ofte til dette sted,
hvis man skal lave noget uden kamera. tiltalte spurgte vidnet, om han ville med om bag hæk-
ken underforstået for at slås. det ville vidnet ikke, og tiltalte sagde, at tiltalte ville finde ud af,
hvor vidnet boede, og så ville han komme og ordne vidnet og hans familie. tiltalte sagde der-
efter: "nå, der blev du ramt". tiltalte stod meget tæt på vidnet og helt oppe i ansigtet på vid-
net. vidnet burde nok have skubbet tiltalte væk, men vidnet ville ikke gå med på tiltaltes ag-
gression, og tiltalte blev fjernet af nogle kolleger. vidnet kan ikke huske, hvordan det foregik,
men en kollega, der hedder d, så hele episoden. vidnet ved godt, hvad det med hækken bety-
der, og det har noget med slagsmål at gøre.
vidnet er ikke helt sikker på, at tiltalte sagde det med hækken, men han er 100% sikker på, at
tiltalte sagde det om vidnets familie. umiddelbart er han ret sikker på, at tiltalte sagde det med
hækken, men det er noget, der bliver sagt en gang imellem. foreholdt, at han til politiet skulle
have sagt, at tiltalte sagde det med hækken, har vidnet forklaret, at hvis det fremgår af hans
forklaring til politiet, så er han helt sikker på, at tiltalte sagde det. vidnet kan huske, at han
talte med en betjent, der hed k.
tiltalte vidste ikke, hvor vidnet boede, men tiltalte sagde, at han ville finde ud af det. tiltalte
virkede meget ”tændt” over et eller andet den pågældende dag, og der har ikke forud for epi-
soden været nogen konflikter mellem tiltalte og vidnet.
vidnet d har forklaret, at han er lærer på …, og at han kender tiltalte som en tidligere elev.
den 27. november bad en kollega, a, vidnet om assistance, fordi tiltalte var gået ind på sko-
len, hvor tiltalte ikke må være. vidnet prøvede at få tiltalte til at gå igen, og tiltalte var på det
tidspunkt til at snakke med, selvom han var lidt sur på a. det lykkedes at få tiltalte ud af
skolen og udenfor, hvor der senere opstod en verbal episode mellem tiltalte og a. tiltalte
fremkom i den forbindelse med nogle mindre trusler, og vidnet kan huske, at tiltalte sagde
noget om at finde ud af "hvor du bor" eller lignende. det var noget med as hjem og at finde
ud af, hvor det var. a spurgte tiltalte, om det var en trussel, og tiltalte sagde "ja ja" eller lig-
nende. tiltalte og a stod meget tæt på hinanden. der var mindre end en halv meter mellem
dem, og tiltalte virkede truende.
vidnet kan ikke huske, at han blev afhørt af politiet. foreholdt, at han ifølge sagens bilag 1-3
skulle have afgivet en personlig forklaring til politiet, har vidnet forklaret, at det kan han ikke
huske. han kan ikke huske, at han har mødt politibetjenten k personligt.
der var en kort episode udenfor, hvor tiltalte var lidt sur. det er noget, der hører med til ar-
bejdet, at der er nogle beboere på stedet, som kan være udadreagerende. vidnet kan konkret
huske, at tiltalte sagde noget om as familie.
hvis vidnet har forklaret noget til politiet om ”skoven”, er det et udtryk for at gå i skoven og
slås. det er et udtryk, der ofte bruges på stedet. foreholdt, at han ifølge bilag 1-3 skulle have
forklaret, at ”… da a senere kom udenfor, var t meget ubehagelig. han inviterede ham ud i
skoven eller noget i den retning. han stod helt tæt på a. når folk bliver inviteret ud i skoven
                                                - 4 -
på … betyder det, at man skal slås eller lignende”, har vidnet forklaret, at han ikke konkret
kan huske, at han skulle havde sagt dette, men det kan godt være, at han har forklaret sådan til
politiet. foreholdt, at han ifølge rapporten skulle have sagt: "t siger nogle flere ting og slutter
af med at sige, at han nok skal finde ud af hvor a bor og noget med at opsøge ham og hans
familie derhjemme", har vidnet forklaret, at det kan han godt huske, at han sagde til politiet.
vidnet har supplerende forklaret, at det med at ”gå i skoven” er et udtryk, som de unge bruger
på … . det er ikke et officielt udtrykt, stedet benytter sig af. beboerne bruger også udtrykket
"hækken", men vidnet kan ikke huske, at dette udtryk blev brugt i den konkrete episode.
vidnet b har forklaret, at hun er psykolog på … . den 27. november mødte hun tiltalte på
gårdspladsen og kunne se, at han var i dårligt humør. de talte sammen, og han fik et kram.
senere på dagen så vidnet igen tiltalte, og han så stadig ud til at være i dårligt humør. tiltalte
spurgte efter nogle køkkenknive, og han råbte efter en af hendes kollegaer og virkede irriteret.
vidnet gik på det tidspunkt foran tiltalte og mærkede, at tiltalte skubbede hende i ryggen med
begge hænder. det var ikke noget hårdt skub, og det var nærmest for sjov. vidnet mindede da
tiltalte om, at han skulle huske på, at hun havde ondt i ryggen. hun sagde det uden at være
vred, men tiltalte blev temmelig vred og talte grimt til hende, så hun måtte bede ham om at
gå. hun sagde til ham, at i kunne hjælpe ham senere med det, tiltalte ville tale med i om. vid-
net kunne se, at tiltalte prøvede at beherske sig, men han skubbede til vidnet og væltede hen-
des støvler og nogle ting på bordet. situationen var derfor farlig med hensyn til, at tiltalte
kunne eksplodere, og vidnet bad i om at tilkalde hjælp. vidnet holdt også sine hænder op
foran sig, hvilket ikke er normalt. i løb ud af kontoret for at hente hjælp, og der stod en anden
ung beboer i lokalet ved is plads. vidnet prøvede at få tiltalte ud af kontoret. det gjorde hun
ved at gøre sig bred og strække sine arme ud til hver side og presse eller skubbe tiltalte ud.
hun bad ham flere gange om at gå, men tiltalte ville ikke gå og råbte: "jeg smadrer dig" eller
lignende til vidnet, at vidnet skulle sige undskyld, og at: "jeg trykker dig, jeg smadrer dig".
vidnet og tiltalte stod helt tæt på hinanden, da i og f kom til stede og lagde sig imellem. til-
talte tog fat i vidnet foran på brystet, og f tog fat i tiltalte og fik ham væk. e kom også til, og
de slap tiltalte igen.
foreholdt sagens bilag 2-9 har vidnet forklaret, at hun dagen efter sendte en e-mail til politiet
med sin umiddelbare beskrivelse af episoden. foreholdt et afsnit, hvor der står, at ”t bliver
endnu mere ophidset og er stærkt truende i sin adfærd og står helt oppe i ansigtet på mig, og
fremsætter tilsvarende diverse trusler, blandt andet: "hvis du skubber mig en gang mere, så
trykker jeg dig i ansigtet. har du forstået? jeg smadrer dig". kollega f kommer til mellem t
og jeg, men t skubber f til side og tager hårdt fat i min arm, hvorefter f skærmer t mod
væggen og holder ham væk fra mig”, har vidnet forklaret, at det er hendes forklaring om epi-
soden. foreholdt et afsnit, hvor der står: "herefter blev t ført ud af kontoret af to pædagogisk
personale, mens han råber og skriger, og døren lukkes til kontoret. til gengæld hører jeg, at t
efter lidt tid igen hamrer på døren og råber: jeg smadrer dig din luder”, har vidnet forklaret, at
det var sådan det foregik. vidnet har efter episoden ikke været mere bange for tiltalte end for
andre unge på institutionen.
vidnet e har forklaret, at han er ansat som pædagog på …, og at han har kendt tiltalte i ca. 2-
2½ år. den 27. november var han på toilettet, da han hørte, at nogen ledte efter ham. han
råbte, at han var derude, og hørte i råbe, at vidnet skulle komme. vidnet råbte til nogle kolle-
ger i gården, at de også skulle komme, og løb så ned til lokalet, hvor b, f og tiltalte var. til-
talte virkede meget oprevet og sur og talte grimt. f stod imellem tiltalte og b. tiltalte og b
stod skiftevis en halv meter til halvanden meter fra hinanden afhængig af, om de fik trukket
                                                 - 5 -
tiltalte væk, eller om tiltalte kom tilbage, men til sidste måtte de trække tiltalte helt ud af
kontoret, for han blev ved med at være ophidset. under episoden sagde tiltalte til b: "jeg vil
slå dig i ansigtet" flere gange og andre ting. efter at være ført ud fra kontoret hørte vidnet, at
tiltalte råbte: "vi er ikke færdige" eller lignende henvendt til b. efter, episoden var afsluttet,
sagde tiltalte undskyld til vidnet.
foreholdt sagens bilag forhold 2-4 har vidnet forklaret, at han ikke kan huske, hvordan han
blev afhørt af politiet. foreholdt, at han til politiet skulle have forklaret, at ”tiltalte råbte af b
og svinede hende til. han råbte blandt andet, at han havde lyst til at trykke hende i ansigtet”,
har vidnet forklaret, at det er rigtigt, og det var det med at slå b. foreholdt, at han til politiet
skulle have forklaret, at ”tiltalte råbte igen, denne gang noget i retning af: bare vent og se og
jeg skal nok få fat i dig", har vidnet forklaret, at det stemmer, og at det var det, tiltalte sagde.
vidnet har forklaret, at b virkede trykket under episoden og presset over situationen.
vidnet f har forklaret, at han den 25. december 2014 og stadig er ansat på institutionen … .
vidnet er ikke uddannet pædagog. j boede på afdeling m1, hvor nye beboere indsluses. til-
talte boede på afdeling m5, fordi hans ophold på … var ved at være tilendebragt. j måtte ikke
være alene med tiltalte, men den 25. december kom tiltalte ind på m1. c sagde hurtigt, at til-
talte ikke måtte være på afdelingen og fulgte tiltalte væk. da de nåede døren, eskalerede det.
tiltalte skubbede hårdt til c, der reagerede ved at skubbe tilbage. tiltalte hoppede på c, og
vidnet brød ind og forsøgte at holde tiltalte tilbage. vidnet bad tiltalte om at slappe af, og da
vidnet kunne fornemme, at tiltalte slappede af, slap han tiltalte igen.
ved skubbet røg c bagud og kan muligvis godt have ramt væggen. vidnet følte ikke, at til-
taltes vrede var rettet mod vidnet, hvorfor vidnet ikke behøvede at fastholde tiltalte. tiltalte
gik selv ud fra afdelingen. der blev råbt nogle ting, men vidnet kan ikke huske den præcise
ordlyd. vidnet kan ikke huske, om tiltalte gjorde andre udfald mod c.
foreholdt afhøringsrapport af 8. december 2014, forhold 1, bilag 5, side 2, under midten, har
vidnet forklaret, at han godt kan huske afhøringen. det er korrekt, at tiltalte - inden vidnet
brød ind - slog ud efter c med knyttet hånd, men c blev ikke ramt. der var dog noget med cs
arm, og vidnet har sandsynligvis forklaret som anført i rapporten, at c klagede over smerter i
det ene håndled.
under episoden sad vidnet i stuen og overværede, hvad der skete. vidnet kan ikke huske, om
andre beboere overværede situationen. døren ind til js værelse blev vist åbnet på et tidspunkt.
vidnet g har forklaret, at han bor i københavn. vidnet har boet på … . den 27. november
2014 skulle vidnet ind på kontoret og tale med i. tiltalte kom stille og roligt ind på kontoret
og talte også med i. b var også på kontoret. b sagde, at tiltalte skulle gå ud, og begyndte at
skubbe tiltalte ud. tiltalte blev stående, men skubbede ikke tilbage. tiltalte sagde, at hun ikke
skulle skubbe, men han truede hende ikke. de udtalelser, som fremgår af anklageskriftet, har
vidnet ikke hørt tiltalte udtale. vidnet så heller ikke tiltalte skubbe til b. til stede var i, b,
tiltalte og vidnet. efterfølgende kom flere til.
vidnet h har forklaret, at han den 25. december 2014 boede på … . vidnet så hele episoden,
men han har ikke set tiltalte slå c. tiltalte kom ind på afdelingen og gik op ad trappen mod et
værelse for at tale med en veninde. c kom og sagde alt muligt og skubbede til tiltalte. f kom
til og stoppede det. vidnet så ikke tiltalte skubbe eller slå ud efter c med knyttet hånd. vidnet
kan ikke huske, hvor længe episoden varede, men han så det hele. så vidt vidnet husker skub-
                                                    - 6 -
bede tiltalte ikke til c. vidnet kan ikke huske, hvem der startede skubberiet. vidnet så ikke,
om c fik skader på sin albue. vidnet stod ved siden af tiltalte og så hele episoden.
foreholdt afhøringsrapport af 22. april 2015, forhold 2, bilag 12, side 2, har vidnet forklaret,
at han ikke havde forklaret som anført i rapporten. vidnet kiggede på et tidspunkt den anden
vej, men han kunne hele tiden se ud af øjenkrogen, hvad der foregik. vidnet forsøgte at få
tiltaltes veninde ind på værelset, fordi hun også var begyndt at hidse sig op. derefter kiggede
vidnet tilbage mod episoden.
vidnet c har forklaret, at han den 25. december 2014 var ansat på institutionen … . tiltalte
havde fået at vide, at han ikke måtte opholde sig på afdelingen for nyankomne, m1. alligevel
bankede tiltalte på til m1, og vidnet sagde til ham, at han ikke måtte være der. tiltalte ville
vist sige farvel til en anden beboer. tiltalte fortsatte op ad nogle trapper mod den anden bebo-
ers værelse. vidnet gik bag tiltalte. da tiltalte skubbede vidnet, var der ingen andre til stede,
men vidnets kollega kom til stede lige efter. da vidnet var kommet op ad trappen, blev han
skubbet med begge hænder, så han røg ind i en dør. vidnet slog herved sit håndled. i forsvar
skubbede vidnet tilbage, og tiltalte blev endnu mere ophidset og slog ud efter vidnet med
knyttet hånd, som dog ikke ramte. vidnet dukkede sig og holdt tiltaltes hoved under sin arm,
så tiltalte ikke kunne gøre skade på vidnet eller sig selv. herefter kom f og skilte vidnet og
tiltalte ad. f fulgte tiltalte ud uden at anvende magt, og vidnet gik bag dem. vidnet registre-
rede, at også en anden beboer var til stede under episoden.
dokumentation
c henvendte sig den 25. december 2014 på skadestuen. det fremgår af politiattesten:
              "...
              5. det objektive fund
              moderat ømhed ved bevægelse af højre håndled uden tegn på brud."
tiltalte er tidligere straffet, blandt andet
ved             retten på frederiksbergs dom af 19. december 2011 med fængsel i 4
                måneder efter straffelovens § 181, stk. 1.
ved             retten i glostrups udeblivelsesdom af 17. februar 2012 med 4 dagbø-
                der af 200 kr. efter straffelovens § 121.
ved             retten i hillerøds betingede dom af 26. november 2013 med fængsel i
                40 dage efter straffelovens § 244.
ved             retten på frederiksbergs betingede dom af 27. januar 2014 med
                fængsel i 8 måneder efter straffelovens § 288, stk. 1, nr. 1, § 172, stk.
                1, jf. § 171, jf. § 21, § 185, jf. § 276, våbenloven og våbenbekendtgø-
                relsen. prøvetid på 2 år fra den 7. februar 2014. fællesstraf med den
                betingede dom af 26. november 2013.
ved             retten i hillerøds betingede dom af 5. maj 2014 med fængsel i 60 da-
                ge efter straffelovens § 119, stk. 1. prøvetid på 2 år med vilkår om
                                                - 7 -
              eventuel behandling mod misbrug af euforiserende stoffer og behand-
              ling i anger management.
ved           retten i hillerøds betingede dom af 7. oktober 2014 med fængsel i 60
              dage efter straffelovens § 260, stk. 1, nr. 1, jf. § 89. prøvetid på 2 år
              med vilkår om eventuel behandling mod misbrug af euforiserende
              stoffer og behandling i anger management.
ved           retten på frederiksbergs betingede dom af 15. februar 2015 med
              fængsel i 10 måneder efter straffelovens § 119, stk. 1 og våbenlovens
              § 4, stk. 1, jf. § 89. prøvetid på 2 år med tilsyn af kriminalforsorgen.
              fællesstraf med domme af 27. januar 2014 og af 7. oktober 2014.
ved dom af 29. september 2014 er tiltalte t sat under værgemål for så vidt angår personlige
anliggender og økonomiske forhold.
af en supplerende udtalelse af 8. januar 2015 fra kriminalforsorgen fremgår blandt andet:
           "resume og konklusion
           sagen omhandler den 18-årige t. t er født i iraq hos gifte samlevende forældre.
           faderen flygtede fra iraq til danmark, da t var omkring 6 år, og et år senere
           flygtede også moderen hertil med t og hans ældre søster. forældrene skændtes
           ifølge t ofte og til tider udøvede faderen fysisk vold mod moderen og t. da t var
           ca. 13 år, rejste moderen til iraq med ts storesøster, hvor hun opholdt sig i et godt
           et års tid. efter moderens udrejse, boede t alene sammen med faderen. som 14-
           årig blev t indskrevet på en akutinstitution i københavnsområdet efter en kon-
           frontation med faderen, hvor denne havde slået t. efter nogle måneder flyttede t
           tilbage til faderen, da moderen og storesøsteren var vendt tilbage fra iraq. da t
           var ca. 15 år tog moderen og søsteren permanent ophold i iraq, og t anbragtes hos
           en af moderens veninder. her boede han i ca. 3 måneder, indtil han atter blev ind-
           skrevet på en akutinstitution. t blev i slutningen af 2011 varetægtsfængslet og
           blev efterfølgende placeret på et behandlingssted i københavn. i 2012 flyttede t
           til en plejefamilie på amager, hvor han boede omkring et års tid. aktuelt bor t på
           en døgninstitution i nordsjælland, hvor han har været siden december 2012. t har
           aktuelt ikke kontakt med sin fader, men har telefonisk kontakt til sin moder."
udlændingestyrelsen har den 18. februar 2015 blandt andet udtalt:
           "...
           opholdsgrundlag og længde
           den 26. februar 2003 søgte t via den danske ambassade i damaskus om op-
           holdstilladelse under henvisning til sin herboende far. t fik den 18. december
           2003 opholdstilladelse med mulighed for varigt ophold efter udlændingelovens §
           9, stk. 1, nr. 2, indtil den 23. maj 2014. den 21. oktober 2011 fik pågældende op-
           holdstilladelse efter udlændingelovens § 9c, stk.1, indtil den 5. februar 2014.
           denne tilladelse er senest den 1. september 2014 forlænget indtil den 21. septem-
           ber 2017.
           den 29. december 2003 blev pågældende tilmeldt folkeregisteret.
                                    - 8 -
længden af ts lovlige ophold i relation til udvisningsbestemmelserne regnes fra
den 29. december 2003, hvor pågældende blev tilmeldt folkeregisteret, jf. herved
udlændingelovens § 27, stk. 1.
efter udlændingelovens § 27, stk. 5 medregnes den tid, hvori en udlænding har
været varetægtsfængslet forud for en senere domfældelse eller har udstået friheds-
straf eller været undergivet anden strafferetlig retsfølge, der indebærer eller giver
mulighed for frihedsberøvelse, for en lovovertrædelse, der ville have medført
ubetinget frihedsstraf, ikke perioden beregnet efter udlændingelovens § 27, stk. 1.
t har således - når den i udlændingelovens § 27, stk. 5 nævnte periode fratrækkes
- haft lovligt ophold i danmark i ca. 11 år.
...
§ 26, stk. 2
vedrørende spørgsmålet om, hvorvidt en beslutning om udvisning af t kan anta-
ges at være i strid med danmarks internationale forpligtelser, skal udlændingesty-
relsen henvise til politiets rapport af 5. januar 2015.
heraf fremgår blandt andet følgende:
t har ikke kontakt med sine forældre eller søster.
t mener, at mor og søster er udrejst af danmark for ca. 2-3 år siden.
t har 9. klasses afgangseksamen
t går på …skolen i …
t er personlig træner i et træningscenter
t oplyser at være blevet far den 20. december 2014, men har ikke set søn endnu
t satser på at skulle giftes med søns mor
styrelsen skal vedrørende spørgsmålet om, hvorvidt der er risiko for, at t uden for
de i § 7, stk. 1 og 2 (asylbegrundede forhold), nævnte tilfælde vil lide overlast i
det land, hvor han efter udvisningen kan ventes at tage ophold, bemærke, at det
fremgår af den irakiske straffelov art. 14, stk. 1, "at der ikke kan påbegynde rets-
forfølgelse af nogen, som har begået en forbrydelse uden for irak uden særlig til-
ladelse fra justitsministeriet. den anklagede kan ikke blive dømt i irak, hvis en
udenlandsk domstol har afsagt endelig dom, enten ved at have frifundet eller ved
at have idømt pågældende straf, og den eventuelle straf er blevet endelig afsonet".
det fremgår af den irakiske straffelov art. 14, stk. 2, at "hvis sanktionen ikke er
afsonet helt, eller hvis frifindelsen vedrørende en forbrydelse omtalt i § 9 (forbry-
delse mod statens sikkerhed eller falskneri) eller § 12 (en forbrydelse udført af en
ledende embedsmand eller diplomat med immunitet), og løsladelsen er baseret på
den udenlandske lov, som ikke foreskriver straf mod en sådan forbrydelse, kan
den skyldige blive retsforfuldt ved de irakiske domstole."
særlig for så vidt angår iraks kurdiske område (kurdistan region of iraq - krg)
fremgår det af en fælles svensk - finsk fact-finding mission til blandt andet krg i
perioden 10.-22. maj 2011, s. 33, at der ikke i dette område er risiko for at blive
straffet for den samme lovovertrædelse, som pågældende måtte være blevet straf-
fet for i danmark.
                                                 - 9 -
             styrelsen skal henvise til rapport fra fact-finding mission to amman and the
             kurdich regional goverment area, may 10-22 2011, s. 33, der vedlægges i kopi.
             styrelsen er i øvrigt ikke i besiddelse af oplysninger om, hvorvidt dobbeltstraf
             praktiseres i irak."
udlændingestyrelsen har den 6. marts 2015 udtalt:
             "supplerende udtalelse om udvisningsspørgsmålet i sagen mod t ...
             ...
             nordsjællands politi har efterfølgende anmodet udlændingestyrelsen om at afgive
             udtalelse om, hvorvidt t i tilfælde af udvisning risikerer at skulle aftjene værne-
             pligt i irak, og hvorvidt han risikerer at blive strafferetlig forfulgt for ikke at have
             meldt sig til militærtjeneste i irak.
             udlændingestyrelsen har undersøgt spørgsmålene og kan oplyse følgende:
             i irak har der ifølge fn og en kilde citeret af uk home office siden august 2003
             været frivillig rekrutering til hæren, se her kildeuddrag vedlagt udtalelsen. indtil
             maj 2003 var der værnepligt i irak.
             det fremgår af pressekilder, at det i de seneste år har været diskuteret i det iraki-
             ske parlament at genindføre værnepligten. se kildeudddrag vedlagt udtalelsen.
             vi har yderligere indsat links til oplysninger om iraks militærdomstole, derserte-
             ring fra hæren siden 2012 samt frivillig rekruttering til den irakisk kurdiske hær
             (pshmerga'erne).
             vi kan fortsat tiltræde anklagemyndighedens indstilling om udvisningspåstanden,
             og vi kan i det hele henholde os til vores udtalelse af den 18. februar 2015."
tiltalte har om sine personlige forhold forklaret, at han i april 2015 afsluttede grundforløbet
til …uddannelsen med et 7-tal, og at han for tiden overvejer, hvad han vil lave fremover. op-
lysningerne i personundersøgelsen er korrekte bortset fra, at han ikke har kontakt til sin mor
og søster i irak, fordi han har mistet sin telefon. han bor i dag i en lejlighed i y-by og har to
kontaktpersoner. han bor ikke sammen med l, der fødte en dreng den xxxx 2014, men han
besøger hende og barnet næsten hver dag. det er rigtigt, at han ikke er registreret som far til
barnet, for han har ikke ønsket at få lavet en dna test. han tager hash i weekender, men har
ikke andet misbrug. han taler ikke irakisk og ved ikke, om han skal aftjene værnepligt i irak,
hvis han kommer tilbage.
rettens begrundelse og afgørelse
forhold 1
det er med vidnerne a og ds sikre og troværdige forklaringer bevist, at tiltalte overfaldt og
fremsatte trusler mod a som beskrevet i anklageskriftet.
det er herefter ubetænkeligt at tilsidesætte tiltaltes forklaring som utroværdig.
                                                  - 10 -
på denne baggrund finder retten, at tiltalte er skyldig i forhold 1 i overensstemmelse med an-
klageskriftet.
forhold 2
det er med vidnerne b og es sikre og troværdige forklaringer, som støttes af den skriftlige
redegørelse for forløbet, som b udarbejdede kort efter episoden, bevist, at tiltalte overfaldt og
truede b som beskrevet i anklageskriftet.
det er herefter ubetænkeligt at tilsidesætte tiltalte og vidnet gs forklaringer som utroværdige.
på denne baggrund finder retten, at tiltalte er skyldig i forhold 2 i overensstemmelse med an-
klageskriftet.
forhold 3
det er med vidnerne c og fs sikre og troværdige forklaringer, som støttes af foto og lægelige
oplysninger om skaden på c, bevist, at tiltalte udøvede vold mod c som beskrevet i anklage-
skriftet.
det er herefter ubetænkeligt at tilsidesætte tiltaltes forklaring og vidnet hs usikre forklaring
som utroværdige.
på denne baggrund finder retten, at tiltalte er skyldig forhold 3 i overensstemmelse med an-
klageskriftet.
straffen fastsættes som en fællesstraf til fængsel i 1 år, jf. straffelovens § 119, stk. 1 og § 244,
jf. delvist § 21, jf. i det hele § 89. straffen omfatter også den betingede straf i dommen af 15.
februar 2015, jf. straffelovens § 61, stk. 1.
retten har lagt vægt på kriminalitetens karakter, at tiltalte tidligere gentagne gange er dømt
for ligeartet kriminalitet og den hurtigte tilbagevenden til kriminalitet efter dommen den 7.
oktober 2014.
retten tager udvisningspåstanden til følge i medfør af udlændingelovens § 49, stk. 1, jf. § 22,
stk. 1, nr. 6, jf. § 24 a, da dette ikke er i strid med danmarks internationale forpligtelser, jf.
udlændingelovens § 26, stk. 2. indrejseforbuddet fastsættes til 6 år, jf. udlændingelovens § 32,
stk. 2, nr. 2.
retten har herved lagt vægt på, at tiltalte i de første 7 år af sit liv boede i irak, hvor han gik i
skole, at tiltaltes mor og søster bor i irak, og at tiltalte hverken har familie eller nærmere til-
knytning til personer i danmark. retten bemærker i den forbindelse, at tiltalte ikke er registre-
ret som far til det barn, der blev født den xxxx 2014. retten har endvidere lagt vægt på tiltal-
tes mange domme for personfarlig kriminalitet, og at dette er fortsat, efter tiltalte er fyldt 18
år. udvisning er således ikke ude af proportion med kriminalitetens grovhed eller straffens
længde. udvisning må endvidere anses for nødvendig for at forebygge uro eller forbrydelse,
jf. artikel 8 i den europæiske menneskerettighedskonvention. der er ikke grundlag for at an-
tage, at udvisning er i strid med artikel 3 i den europæiske menneskerettighedskonvention.
                                              - 11 -
thi kendes for ret:
tiltalte t skal straffes med fængsel i 1 år.
tiltalte udvises af danmark. tiltalte pålægges indrejseforbud i 6 år. fristen for indrejseforbu-
det regnes fra den 1. i den førstkommende måned efter udrejsen eller udsendelsen.
tiltalte skal betale sagens omkostninger.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark